Teodoro Obianq Nqema Mbasoqo
Teodoro Obianq Nqema Mbasoqo (fr. Teodoro Obiang Nguema Mbasogo; port. Teodoro Obiang Nguema Mbasogo; isp. Teodoro Obiang Nguema Mbasogo; 5 iyun 1942, Akoakan[d], İspaniya imperiyası) — 1979-cu ilin avqustundan etibarən Ekvatorial Qvineyanın Prezidenti vəzifəsini icra edən siyasətçi və keçmiş hərbi zabit. Hərbi məktəbi bitirdikdən sonra, 1979-cu ilin avqustunda baş verən hərbi çevrilişdə onu vəzifəsindən kənarlaşdırmadan öncə əmisi Fransisko Masias Nqumanın başçılığı altında çoxsaylı vəzifələrdə çalışdı. 1990-cı illərdən başlayaraq Ekvatorial Qvineyanın mühüm neft istehsalçısı kimi ortaya çıxmasına nəzarət etdi. Obiang 31 yanvar 2011-ci ildən 29 yanvar 2012-ci ilədək Afrika Birliyinin sədri oldu. Obianq geniş yayılmış insan haqları pozuntuları, korrupsiya və vəzifə səlahiyyətlərindən sui-istifadə etməkdə günahlandırılır. Ekvatorial Qvineya hal-hazırda Obianqın Ekvatorial Qvineya Demokratik Partiyasının bütün idarəetmə gücünə sahib olduğu hakim partiya tərəfindən idarə olunur. Konstitusiya hökümətini qanuni diktaturaya çevirərək fərmanla hökm vermək hüququ da daxil olmaqla, Obianqa geniş səlahiyyətlər verir.